[{"text_idx": "#000001", "text": "Bidasoa XXIeko neska igerilariek marka guztiak apurtu nahi dituzte denboraldi honetan"}, {"text_idx": "#000002", "text": "Bidasoa XXI klubarentzat denboraldi berria martxan dago jada. Klub irundarreko igerilariak dagoeneko bi txapelketetan lehiatu dira eta emaitza onekin itzuli dira etxera. Igerilariak Espainiako Kopa eta Gipuzkoa eta Euskadiko txapelketen prestaketan zentratuak daude orain, Neguko Txapelketa bistatik galdu gabe. Maite Iguin\u0303iz, Libe Galzakorta, Ainhoa Bacchi eta Lide Larrea igerilariek denboraldiko erronkak zeintzuk diren eta beren nahiak zeintzuk diren azaldu dute."}, {"text_idx": "#000003", "text": "Nolakoak izan dira lehen txapelketetako lorpenak? Ainhoa: Egia esan orain arteko txapelketak oso ondo joan dira. Lehenengo Euskadiko Kopan parte hartu genuen eta nik ez nuen asko parte hartu, proba batean bakarrik lehiatu nintzelako, baina oso ondo atera zitzaidan. Oraintxe Castellonetik itzuli gara Castalia Nazioarteko Txapelketan parte hartu ostean eta oso nekatuak gaude. Egia esan, gure emaitzak asko gustatu zaizkit, finalean sartzea eta arratsaldean igeri egitea lortu dugulako. Gure markak hobetzea lortu dugu, beraz, asko poztu gaitu horrek."}, {"text_idx": "#000004", "text": "Libe: Ni hiru probetan lehiatu nintzen eta oso ondo atera zen dena."}, {"text_idx": "#000005", "text": "Lide: Pozik gaude denboraldi hasieran ez genuelako espero hain marka onak lortzea. Aurten kategoria aldaketa izan dugu eta entrenamenduetan hori nabari da. Esaterako, gimnasioan ordu gehiago sartzen hasi gara eta hori beste aldaketei gehituta, hobekuntza nabaritu dugu."}, {"text_idx": "#000007", "text": "Garrantzitsua da denboraldia emaitza onekin hastea? Libe: Bai, irailean batez ere entrenamendu fisikoa egiten dugu, gimnasioan eta korrika egiten ordu asko sartzen ditugulako. Urtarrilean jada igerilekura itzultzen gara uretan entrenatzeko, beraz, denboraldia hasi berri dugunez emaitzak onak dira."}, {"text_idx": "#000010", "text": "Maite: Hori da. Denboraldi honetako entrenamenduetan gehiago lantzen ari gara teknika. Horrek ere txapelketetara lasaiago joaten laguntzen digu eta gure marken hobekuntzan zentratzeko aukera ematen digu."}, {"text_idx": "#000013", "text": "Zuetako bakoitzak entrenamendu berezituak ditu? Libe: Orain arteko entrenamenduak nahiko orokorrak izan dira, baina laster entrenamenduen intentsitatea igoko dugu. Txapelketen aurretik berriro maila jaitsiko dugu lehiaketetara nekatuegiak ez iristeko."}, {"text_idx": "#000014", "text": "Ainhoa: Igeriketa modalitate bakoitza desberdina da. Libek bizkar igeriketa egiten du eta nik tximeleta eran eta bakoitzak bere entrenamenduak dauzka, teknika desberdina da eta."}, {"text_idx": "#000015", "text": "Zeintzuk izango dira zuen hurrengo txapelketa garrantzitsuak? Libe: Euskadiko Txapelketa da nire hurrengo erronka handia. Ondoren, Espainiako Neguko Txapelketa dator, oso txapelketa garrantzitsua ere, eta oraintxe horiek prestatzen nabil."}, {"text_idx": "#000017", "text": "Lide: Ni ere Espainiako Kopan izango naiz eta aurretik geratzen zaizkigun bi aste hauetan horren prestaketan zentratuak gaude. Oraindik xehetasun tekniko batzuk hobetu behar ditugu taldearentzako ahalik eta puntu gehien lortzeko."}, {"text_idx": "#000022", "text": "Kirola udaren sinonimoa da Irungo haurrentzat"}, {"text_idx": "#000028", "text": "Mikromezu Lehiaketarekin batera Kontsumitzaileak Informatzeko Udal Bulegoaren datuak aurkeztu dituzte gaur Irungo Atsegin\u0303ak Kaldereroen konpartsa prestatzeko entseguak antolatu ditu Kultura arloak Ribera Beken irabazleen izenak jakinarazi ditu Familia ta lagun egitasmoak \u201cSukaldatu dezagun!\u201d tailerra antolatu du otsailaren 11rako Bidasoa Irunek etxean emango dio hasiera denboraldiaren bigarren zatiari"}, {"text_idx": "#000029", "text": "KategoriakArgazki-erreportajeaBerriakBertatik BertaraBertsoakBeti GazteElkarrizketaErreportajeakHezkuntzaInformazioaIrun atzo Irun gaurKirolakKolaborazioaKulturaLABURREANPublierreportajea"}, {"text_idx": "#000037", "text": "Non lortuIrungo auzoetan eta hiriguneko hainbat lekutan; tabernak, udal bulegoak ... baita hiriko ikastetxe guztietan ere."}, {"text_idx": "#000038", "text": "Irungo auzoetan eta hiriguneko hainbat lekutan; tabernak, udal bulegoak ... baita hiriko ikastetxe guztietan ere."}]